ગુજરાતમાં ફરતાં ફરતાં સ્વામીજી સૌરાષ્ટ્રના લીંબડી ગામે પહોંચ્યા. ત્યારે ત્યાંના ઠાકોર સાહેબે સ્વામીજીને પશ્ચિમમાં યોજાઇ રહેલી સનાતન ધર્મની પરિષદમાં ભાગ લેવા માટેની પ્રેરણા આપી હતી. ભવિષ્યમાં આ પ્રકારની ધર્મ પરિષદ યોજાવાની છે એવી વાત વિવેકાનંદે સૌપ્રથમવાર ગુજરાતમાં સાંભળી હતી. તેઓ ગુજરાતમાં વિદ્વાન પંડિત શંકર પાંડુરંગ પંડિતને મળ્યા. ત્યાં તેમની સાથે રહીને સ્વામીએ વેદનું ઊંડું અધ્યયન કર્યું અને તેમને સનાતન ધર્મની ભવ્યતાની કદર થઇ. આ ભવ્યતા સમગ્ર વિશ્વના ખૂણે ખૂણે પહોંચાડવી જોઇએ એવું તેમને લાગ્યું.